stanford-oval/wikipedia huggingface dataset:
יחסי הממלכה המאוחדת – סומליה

| יחסי הממלכה המאוחדת – סומליה |
| --- | --- |
הממלכה המאוחדת: סומליה


הממלכה המאוחדת: סומליה
שטח (בקילומטר רבוע)
243,610: 637,657
אוכלוסייה
69,242,094: 19,169,848
תמ"ג (במיליוני דולרים)
3,340,032: 11,680
תמ"ג לנפש (בדולרים)
48,237: 609
משטר
מונרכיה חוקתית: רפובליקה

יחסי הממלכה המאוחדת–סומליה הם היחסים הדו-צדדיים בין סומליה לבריטניה.
היסטוריה

היחסים בין שטחי סומליה של ימינו לבין הממלכה המאוחדת החלו במהלך המאה ה-19. בשנת 1884 הקימה בריטניה את פרוטקטורט סומלילנד הבריטית בצפון סומליה (סומלילנד) לאחר שחתמה על חוזים עוקבים עם הסולטנים הסומלים ששלטו באזור, כמו מוחמד עלי שייר מסולטנות ורסנגאלי. בשנת 1900, כוחותיו הדרבישים של מנהיג הדת סייד מוחמד עבדאללה חסן ("מדולא מולא"), החלו בתנועת התנגדות שנמשכה עשרים שנה נגד כוחות בריטים. מסע צבאי זה הסתיים בסופו של דבר בשנת 1920, לאחר שבריטניה הפציצה מהאוויר את בירת הדרבישים טאלה. לאחר מלחמת העולם השנייה שמרה בריטניה על שליטה הן בסומלילנד הבריטית והן בסומליה האיטלקית כמדינת חסות. בשנת 1945, במהלך ועידת פוטסדאם, העניק האו"ם נאמנות לאיטליה לסומלילנד האיטלקית, אך רק בפיקוח צמוד ובתנאי - שהוצעה לראשונה על ידי ליגת הנוער הסומלית (SYL) וארגונים פוליטיים סומליים אחרים, כמו חזביה דיג'יל מיריפלה סומלי (HDMS) והליגה הלאומית הסומלית (SNL) - שסומליה תשיג עצמאות תוך עשר שנים. סומילילנד הבריטית נותרה פרוטקטורט של בריטניה עד 1960.
בשנת 1948, בלחץ בעלי בריתם במלחמת העולם השנייה ולחרדת הסומלים, "החזירו" הבריטים את האאד (אזור מרעה סומלי חשוב שהיה ככל הנראה 'מוגן' על ידי אמנות בריטיות עם הסומלים בשנת 1884 ו-1886) ואוגדן לאתיופיה, בהתבסס על אמנה עליהם חתמו בשנת 1897, ובו מסרו את השטח הסומלי לקיסר האתיופי מנליק השני בתמורה לעזרתו נגד פשיטות של חמולות סומליות. בריטניה כללה את התנאי שהתושבים הסומלים ישמרו על האוטונומיה שלהם, אך אתיופיה תבעה מיד ריבונות על האזור. זה הביא להצעה לא מוצלחת של בריטניה בשנת 1956 לרכוש בחזרה את האדמות הסומליות שהיא העבירה.
ב-1 ביולי 1960, סומילילנד הבריטית לשעבר וטריטוריית הנאמנות של סומילילנד (סומילילנד האיטלקית לשעבר) התאחדו כמתוכנן להקים את הרפובליקה הסומלית (סומליה). בין השנים 1963–1968 ניתקה ממשלת סומליה את הקשרים הדיפלומטיים עם שלטונות בריטניה בגלל נושא מחוז הגבול הצפוני. מאוחר יותר היא כוננה מחדש את היחסים בעקבות עלייתה לשלטון של מועצת המהפכה העליונה בשנת 1969.
לאחר קריסת השלטון המרכזי בסומליה ותחילת מלחמת האזרחים בשנת 1991, שגרירות בריטניה במוגדישו נסגרה. בתקופה שלאחר מכן שמרה ממשלת בריטניה על קשרים דיפלומטיים עם ממשלת המעבר הלאומית שהוקמה ויורשתה ממשלת המעבר הפדרלית. היא גם קיימה יחסים דיפלומטיים עם הממשלות האזוריות הקטנות יותר של סומליה, כמו פונטלנד וסומלילנד, כדי להבטיח הכללה רחבה בתהליך השלום. בשנת 2012 ארגנו הרשויות הבריטיות בנוסף את ועידת לונדון בנושא סומליה כדי לתאם את תמיכת הקהילה הבינלאומית בממשלת סומליה הזמנית.
לאחר הקמת הממשלה הפדרלית של סומליה באוגוסט 2012, הרשויות הבריטיות אישרו מחדש את תמיכתה של בריטניה בממשלת סומליה, בשלמותה הטריטוריאלית ובריבונותה.
ב-23 במרץ 2017 עמד שר החוץ של בריטניה בוריס ג'ונסון בראש ישיבת המועצה בנושא המצב ההומניטרי והפוליטי באומה השוכנת בקרן אפריקה לנוכח חששות הרעב הקרובים. שבוע לפני כן ג'ונסון ביקר במוגדישו ונפגש עם נשיא סומליה מוחמד עבדולחי מוחמד על אסטרטגיה למנוע משבר.
נציגויות דיפלומטיות

לסומליה אין שגרירות בלונדון ואין לה נוכחות דיפלומטית רשמית בבריטניה מאז סגירת השגרירות בשנת 1994.
ב־25 באפריל 2013 בריטניה הפכה למדינה המערבית הראשונה שפתחה מחדש את שגרירותה בסומליה, כאשר מזכיר המדינה הבריטי הראשון ויליאם האג השתתף בטקס הפתיחה במוגדישו. ב־6 ביוני 2013 מינתה ממשלת בריטניה את ניל ויגאן לשגריר בריטניה החדש בסומליה. הוא ירש את מאט באו . ב־16 במרץ 2015 מונתה הרייט מתיוס כממשיכה של ויגאן כשגרירה. הוא אמור להיות מועבר למשרד שירות דיפלומטי אחר ביוני 2015.
יחסי הממלכה המאוחדת – סורינאם

| יחסי הממלכה המאוחדת – סורינאם |
| --- | --- |
הממלכה המאוחדת: סורינאם


הממלכה המאוחדת: סורינאם
שטח (בקילומטר רבוע)
243,610: 163,820
אוכלוסייה
69,242,094: 635,793
תמ"ג (במיליוני דולרים)
3,340,032: 3,782
תמ"ג לנפש (בדולרים)
48,237: 5,949
משטר
מונרכיה חוקתית: רפובליקה

יחסי הממלכה המאוחדת–סורינאם הם יחסי החוץ בין הממלכה המאוחדת לרפובליקת סורינאם.
סקירה כללית

היחסים הדיפלומטיים בין המדינות כוננו בשנת 1975.
נציגויות דיפלומטות

בריטניה מחזיקה בסורינאם קונסוליה בפרמריבו.
סורינאם מחזיקה בבריטניה קונסוליה בלונדון.
יחזקאל עזרא הלוי

| --- | --- |
אין תמונה חופשית
 לידה:  1852 ה'תרי"ב
 פטירה:  23 בדצמבר 1941 (בגיל 89 בערך) ג' בטבת ה'תש"ב
 מקום קבורה:  בית הקברות היהודי בהר הזיתים
 מקום פעילות:  בגדאד, ירושלים
 תקופת הפעילות:  ? – 23 בדצמבר 1941 
 רבותיו:  הרב יצחק מג'לד
 תלמידיו:  הרב יצחק כדורי
 בני דורו:  הרב יעקב חיים סופר, הרב יוסף חיים
 
הרב יחזקאל עזרא הלוי (ה'תרי"ב, 1852 - ג' בטבת ה'תש"ב, 23 בדצמבר 1941), היה פוסק, מקובל, משורר וממלא מקום החכם באשי ("וכיל") בבגדאד שבעיראק. התגורר לסירוגין גם בירושלים שם ייסד ישיבה ונפטר.
ביוגרפיה

נולד בבגדאד שבעיראק ליהושע הלוי. למד בישיבת "מדרש בית זלכה", והיה תלמידו של החכם באשי, הרב יצחק מג'לד. נהג לדרוש בבית הכנסת "שכּר" אחר הצהריים בימי שבת.
בשנת ה'תר"ן (1890) עלה לארץ ישראל והשתקע בירושלים, בשכונת הבוכרים. ייסד עם הרב יעקב חיים סופר בעל "כף החיים", שהיה החברותא שלו, את בית המדרש "שושנים לדוד". בין השאר למד ממנו שם הרב יצחק כדורי. שימש גם נשיא כבוד של "ועד עדת הבבלים", שייצג את העדה מול השלטון הבריטי.
שנים ספורות אחרי שעלה לארץ ישראל נקרא לחזור לבגדאד על מנת למלא את תפקיד החכם באשי. הוא נענה לקריאה, אך כעבור שנים ספורות החליט לחזור לירושלים. בשנת ה'תרפ"ב (1922) נסע לבגדאד ואסף כספים לתמיכה בעולים מבבל.
נפטר בירושלים בג' בטבת ה'תש"ב (23 בדצמבר 1941) ונקבר בהר הזיתים לצד החברותא שלו, הרב יעקב חיים סופר.
ספריו

ערוגות הבושם - פירושים לאגדות חז"ל על סיום כמה מסכתות
תהילה ותפארת - פירוש על דרך הקבלה לספר תהילים
פתחי תשובה - חיבור על "תיקוני תשובה" להאר"י
שמחת יום טוב - פירוש להגדה של פסח, ובסופו שבחי רבי משה אבן עזרא
ספר חסדים טובים - פירוש לפרקי אבות. יצא מכתב יד, בתוספת תולדות המחבר. ירושלים : הוצאת אהבת שלום - די שמואל פרנקו, תשפ"ג.
הערות שוליים

↑  נקרא גם יחזקאל-עזרא יהושע הלוי, על שם אביו, כשמות פטרונים הנהוגים בארצות ערב
↑  ראו בקישורים החיצוניים מאתר בית התפוצות (שם מובא שנולד ב-1897).
| --- | --- |
בקרת זהויות :  NLI: 987007310296505171  VIAF: 297264492   WorldCat (עם VIAF): 297264492
יחסי ונצואלה – ערב הסעודית

| יחסי ונצואלה – ערב הסעודית |
| --- | --- |
ונצואלה: ערב הסעודית


ונצואלה: ערב הסעודית
שטח (בקילומטר רבוע)
912,050: 2,149,690
אוכלוסייה
28,433,569: 34,113,889
תמ"ג (במיליוני דולרים)
482,359: 1,067,583
תמ"ג לנפש (בדולרים)
16,964: 31,295
משטר
רפובליקה פדרלית: מונרכיה אבסולוטית

יחסי ונצואלה–ערב הסעודית הם יחסי החוץ בין ונצואלה וערב הסעודית. שתי המדינות חברות בארגון אופ"ק.
סקירה כללית

ב-20 באפריל 1977, נשיא ונצואלה קרלוס אנדרס פרס החל בסיור רשמי במזרח התיכון, כולל ערב הסעודית.
בינואר 2015, במהלך המשבר הכלכלי בוונצואלה והצניחה במחירי הנפט הבינלאומיים, הנשיא ניקולאס מדורו סייר בשבע מדינות בחיפוש אחר משאבים ותמיכה למימון הוצאות הממשלה, כולל ערב הסעודית.
ב-2016 חזר מדורו לעשות סיור נוסף במטרה לקדם את עליית מחירי הנפט, ושוב ביקר בסעודיה. לפי אאולוחיו דל פינו (Eulogio del Pino), שר הנפט של ונצואלה, ערב הסעודית הצטרפה להצעתו של מדורו להשיג את התאוששות המחירים.
נציגויות דיפלומטיות

ערב הסעודית מחזיקה בוונצואלה שגרירות בקראקס.
ונצואלה מחזיקה בערב הסעודית שגרירות בריאד.
יחסי ונצואלה – ניו זילנד

| יחסי ונצואלה – ניו זילנד |
| --- | --- |
ונצואלה: ניו זילנד


ונצואלה: ניו זילנד
שטח (בקילומטר רבוע)
912,050: 268,838
אוכלוסייה
28,433,569: 5,223,485
תמ"ג (במיליוני דולרים)
482,359: 253,466
תמ"ג לנפש (בדולרים)
16,964: 48,524
משטר
רפובליקה פדרלית: מונרכיה חוקתית

יחסי ונצואלה–ניו זילנד הם יחסי החוץ בין ונצואלה וניו זילנד.
סקירה כללית

ניו זילנד לא הכירה בתוצאות הבחירות לנשיאות בוונצואלה 2018, שבהן הוכרז ניקולאס מדורו כמנצח. בשנת 2019, במהלך המשבר הנשיאותי של ונצואלה, שר החוץ של ניו זילנד, וינסטון פיטרס, הביע כי המדינה צריכה "להחליט על עתידה באמצעות בחירות חופשיות והוגנות", וסירב לקחת צד בסכסוך או להציע הכרה רשמית למדורו או לחואן גואידו.
נציגויות דיפלומטיות

ניו זילנד מיוצגת בוונצואלה באמצעות שגרירותה במקסיקו סיטי, מקסיקו.
ונצואלה מיוצגת בניו זילנד באמצעות שגרירותה בקנברה, אוסטרליה.
יום טוב קריספין

| --- | --- |
אין תמונה חופשית
 לידה:  אזמיר
 פטירה:  1909 י"ב באלול ה'תרס"ט
 מקום קבורה:  אזמיר
 מדינה:  האימפריה העות'מאנית
 חיבוריו:  שו"ת בגדי יום טוב, צידה לדרך ביום טוב, בן אברהם
 אב:  רבי יהושע אברהם קריספין
 אם:  מזל טוב
 צאצאים:  שמואל, מרים, אברהם, קאדין
 
חתימתו של רבי יום טוב קריספין
הרב יום טוב מורינו קריספין (קרישפין) היה פוסק ודיין באזמיר ומחבר שו"ת בגדי יום טוב.
תולדותיו

נולד למזל טוב ולרבי יהושע אברהם קריספין באזמיר. למד בישיבת מגן שאול בעיר. סבל מייסורים רבים "ממינים שונים, מבית ומחוץ קשים ומרים כלענה", כעדותו בספרו:
ויודע רכוני שאין בי כח מכמה הרפתקי דעתו עלי בעבר ובהווה וה' יאמר לצרותי די דיסור יסרני יה. ביסורין קשים ומרים. ואין אני בן חורין. לחפש בספרים. ומי שבא להורות בדבר הלכה צריך שיהיו לפניו כל ספרי הפוסקים כשולחן הערוך סדורים. אמנם מה אעשה דמפני הפצרת השואל הוכרחתי גם כן לדחות את עצמי בהעדפה שע"י הדחק
כיהן כדיין וכמסדר גיטין באזמיר, בשנת תרל"ט ישב בהרכב בית דינו של רבי חיים מודעי. מרן החבי"ף, בהסכמתו לאחד מפסקיו של רבי יום טוב, מכנהו:”הרב ועצום זרע רב יומא טבא לרבנן נר"ו”. הוציא לאור את ספר אברהם במחזה לאביו, וכן הגיה את ספריהם של אחיו, רבי אהרן ורבי שמואל.
נפטר בי"ב באלול תרס"ט ונטמן באזמיר.
תולדותיו > משפחתו

שכל בתוך שלושה ימים את בנו שמואל ואת בתו מרים במגפה שפרצה באזמיר בשנת התרכ"ה. בנו, רבי אברהם, נפטר בעודו צעיר לימים בז' בטבת התרל"ב. אחיו היו רבי אהרן קריספין, רבי שמואל קריספין, ורבי יצחק קריספין, מחבר ספר 'שמו יצחק'. גיסו היה רבי חיים בנימין פונטרימולי, מחבר ספר פתח הדביר.
חיבוריו

שו"ת בגדי יום טוב שני חלקים (אזמיר תרל"ד, אזמיר תרמ"ז) - שו"ת בד' חלקי שו"ע. מקצת מהסימנים הם חידושי הלכה. חלק א: (דף א-קיא): או"ח - לב סימנים; יו"ד – מג סימנים; אה"ע - כג סימנים; חו"מ - יז סימנים; דף קיב-קבב: מפתחות. בסוף הספר, (דף א-יב): הספדים. חלק ב': דף א-פ: או”ח – יז סימנים; יו"ד - מא סימנים; אה"ע - ט' סימנים; חו"מ - יג סימנים. דף מא-מז ע"א (בתוך חלק אה"ע): "מזכרת מקצת גטין" שסידר המחבר בבית דינו (עשרים גיטין). דף מז ע"ב – סד ע"א: "ודרך אגב קצת חידושי דיני גטין" ושמות אנשים על סדר אלפא ביתא. דף סד-עד: שמות נשים. דף פ' ע"ב – פב ע"א: הספד על בת המחבר מרת קאדין. פתיחת ההספד היא בלאדינו, והמחבר מתנצל על כך שנעתר לבקשת בני הנפטרת. דף פב ע"ב - פט ע"ב: מפתחות.
צידה לדרך ביום טוב שני חלקים (אזמיר תרל"ז, אזמיר תרמ"א) על עשרת הדיברות בלאדינו, חלק ב' מכיל גם מוסר למועדים שונים.
בן אברהם (אזמיר התרל"ו) - דרושים. לספר הסכמה משותפת מאת רבני אזמיר: רבי אברהם פאלאג'י ורבי יהושע שלמה ארדיט.
חידושים וליקוטי עניינים נפלאים, השגות, והערות, יישובים, וביאורים בדברי רבותינו ראשונים ואחרונים, בהלכה אגדה ודרוש, ארבעה כרכים הנמצאים באוסף חברת אהבת שלום. חלקם נדפסו במקבציאל (מאסף תורני) י"ג.
לקריאה נוספת

קובץ חידושי תורה מקבציאל כרך י"ג
הערות שוליים

↑  שו"ת בגדי יום טוב, הקדמת המחבר
↑  מימר חיים, אבן העזר, סימן ס"א אות ו'
↑  בגדי יום טוב, יורה דעה, סימן ט"ז
↑  דף יט - לג
| --- | --- |
בקרת זהויות :  NLI: 987007463037905171  ISNI: 0000 0004 0249 9714  VIAF: 297978599   WorldCat (עם VIAF): 297978599 
שער ספר בגדי יום טוב
טיישון תומאס

| --- | --- |

 לידה:  27 בפברואר 1993 (בן 31) לאס וגאס, נבדה
 עמדה:  סנטר, פאוור פורוורד
 גובה:  2.03 מטר
 מספר:  35
 מכללה:  יוסטון קוגרס ואוקלהומה סונרס
 דראפט:  לא נבחר, 2015
 קבוצות כשחקן
 2015–2016 2016–2017 2017–2018  2018–2021  2021–2022 2022–2023  2023–:  מיטלדויטשר גוארינו ונילו הפועל חולון הפועל ירושלים לה מאן פרת' ויילדקטס מטרופוליטנס 92
 
טיישון תומאס (באנגלית: TaShawn Thomas; נולד ב-27 בפברואר 1993) הוא כדורסלן אמריקאי, גובהו 2.03 מטר, והוא משחק בעמדות הפאוור פורוורד והסנטר בקבוצת מטרופוליטנס 92 מליגת העל הצרפתית.
ביוגרפיה

לאחר שלא נבחר בדראפט ה-NBA, שיחק תומאס במדי אורלנדו מג'יק במסגרת ליגת הקיץ. ביולי 2015 חתם במועדון הגרמני מיטלדויטשר.
ביולי 2016 חתם תומאס במועדון האיטלקי גוארינו ונולי.
ביולי 2017 חתם בהפועל חולון מליגת העל. תומאס סייע לחולון לזכות בגביע המדינה ולהגיע לגמר הליגה הישראלית, במסגרתה העמיד ממוצעים של 10.8 נק', 5 ריבאונדים, 1.3 אסיסטים ו-1.1 חסימות למשחק.
ביולי 2018 חתם בקבוצת הפועל ירושלים וזכה עמה בגביע המדינה, כשהוא זוכה בתואר השחקן המצטיין במשחק הגמר.
ביוני 2019 האריך תומאס את חוזהו בירושלים לשנתיים נוספות. ביוני 2020, עקב מגפת הקורונה וחששו לחזור לישראל, עזב תומאס את הקבוצה. ב-12 באוגוסט הודיע המועדון שתומאס יחזור לעונה שלישית בקבוצה.
ב-19 ביולי 2021 חתם תומאס לעונה אחת בקבוצת לה מאן מליגת העל הצרפתית.
הערות שוליים

↑  יעקב מאיר, מסגול לאדום: טיישון תומאס בהפועל ירושלים, באתר ישראל היום, 2 ביולי 2018
↑  אהרל'ה ויסברג‏, טיישון תומאס צפוי לעזוב, הפועל ירושלים תילחם על החזרתו בעונה הבאה, באתר וואלה, 5 ביוני 2020
↑  יעקב מאיר, חוזר לארנה: טיישון תומאס ממשיך בהפועל ירושלים, באתר ישראל היום, 12 באוגוסט 2020
↑  אמר שלום להפועל ירושלים: טיישון תומאס חתם בלה מאן, באתר וואלה, 19 ביולי 2021
חפים בן בנימין

חֻפִּים (נקרא גם חוּפָם) הוא דמות מקראית, בנו התשיעי של בנימין ונכדם של יעקב ושל רחל. לחפים היו תשעה אחים: בלע, בכר, אשבל, גרא, נעמן, אחי, ראש, מפים וארד. למשפחתו של חפים קראו משפחת החופמי על שם שמו "חופם".
על פי המדרש, חפים נקרא על שם יוסף, שלא זכה לראות את חופתו של בנימין ובנימין לא זכה לראות את חופתו.
הערות שוליים

1 2  ספר במדבר, פרק כ"ו, פסוק ל"ח
↑  ספר בראשית, פרק מ"ו, פסוק כ"א
↑  רש"י, ספר בראשית, פרק מ"ג, פסוק ל'
↑  תלמוד בבלי, מסכת סוטה, דף ל"ו, עמוד ב'
יחסי ונצואלה – סן מרינו

| יחסי ונצואלה – סן מרינו |
| --- | --- |
ונצואלה: סן מרינו


ונצואלה: סן מרינו
שטח (בקילומטר רבוע)
912,050: 61
אוכלוסייה
28,433,569: 33,579
תמ"ג (במיליוני דולרים)
482,359: 1,855
תמ"ג לנפש (בדולרים)
16,964: 55,254
משטר
רפובליקה

יחסי ונצואלה-סן מרינו הם היחסים הדיפלומטיים הרשמיים שבין הרפובליקה הבוליברית של ונצואלה לבין הרפובליקה המרוממת של סן מרינו.
סקירה כללית

סן מרינו היא מדינה נייטרלית ברוב המקרים, לכן לא יכלה לכונן יחסים דיפלומטיים מלאים עם ונצואלה הסוציאליסטית והאנטי-אמריקנית. קשריה עם ונצואלה היו החל מה-21 בינואר 2009 יחסים דיפלומטיים חלקיים (לפי משרד החוץ הסן מרינזי, "קונסולריים") ב-4 באפריל 2014, אחרי מות הנשיא הוונצואלני הוגו צ'אווס כוננו שתי המדינות יחסים דיפלומטיים רשמיים ומלאים.
בשנת 2013 ייצאה סן מרינו לוונצואלה סחורה בשווי 601 אלף דולר אמריקאי. בשנת 2008 ייבאה סן מרינו מוונצואלה סחורה בשווי 5.3 אלף דולר אמריקאי, הסחורה כללה סירות בלבד.
ייצוג

סן מרינו אינה מיוצגת בוונצואלה בדרג השגרירות. סן מרינו מיוצגת בוונצואלה בדרג הקונסולרי באמצעות קונסוליה שהיא מחזיקה בקראקס, בירת המדינה.
ונצואלה אינה מיוצגת בסן מרינו באף דרג, הן בדרג השגרירות והן בדרג הקונסולרי.
חסידות זידיטשוב

רבי שלום אייכינשטיין מזידיטשוב צפת ארצות הברית
רבי נפתלי צבי לאבין האדמו"ר מזידיטשוב-ברגסז
רבי אלתר כהנא האדמו"ר מזידיטשוב-ספינקא ירושלים
חסידות זידיטשוב היא חצר חסידית שקמה באמצע המאה ה-18 בעיר זידיטשוב שבגליציה. ראשון האדמו"רים בשושלת היה רבי צבי הירש מזידיטשוב.
תולדות החסידות

אביו של הרב צבי הירש היה רבי יצחק אייזיק אייכנשטיין (בערך ת"ק -א' באדר תק"ס), נכד התוספות יום טוב ותלמיד החוזה מלובלין. התגורר בכפר ספרין. היו לו חמישה בנים שהתפרסמו כצדיקים: רבי צבי הירש מזידיטשוב, רבי משה מסמבור, רבי ישכר בעריש מזידיטשוב, רבי אלכסנדר סנדר מקומרנה ורבי ליפא מסאמבור. יש המציינים את החמישה בראשי תיבות "במסל"ה נעלה", (בעריש, משה, סנדר, ליפא והירש).
רבי צבי הירש מזידיטשוב

רבי צבי הירש (תקכ"ג-י"א בתמוז תקצ"א) היה תלמידם של רבי אלימלך מליז'נסק ושל החוזה מלובלין. חיבר ספרים רבים, בהם: עטרת צבי על הזוהר (שעל שמו הוא מפורסם) ו"סור מרע ועשה טוב".
רבי צבי הירש מזידיטשוב > ממשיכיו של רבי צבי הירש

אחר פטירתו של רבי צבי הירש מינו חלק מחסידיו לאדמו"ר את אחיו, רבי ישכר בעריש, גם כן בזידיטשוב. היה תלמידם של החוזה מלובלין ושל אחיו. הוא נפטר כעבור פחות משנה לאחר התמנותו, בז' בסיוון תקצ"ב, כשהיה בעיירה סקאלה.
אח נוסף של רבי צבי הירש, רבי משה מסמבור, החל לשמש גם הוא כאדמו"ר מזידיטשוב בעיר סמבור הסמוכה בשנת תקצ"ב. היה תלמידם של החוזה מלובלין, המגיד מקוז'ניץ, רבי מנדל מרימנוב ורבי משה מפשעווארסק. חיבר את הספר "תפילה למשה". נפטר בו' באייר ת"ר ונטמן באוהל אחיו רבי צבי הירש. את מקומו מילא בנו רבי יחיאל מיכל, מחבר ספר "עטרת זקנים". נפטר בשנת תר"ד בערך.
בן נוסף של רבי משה, רבי יהודה צבי מראזלה היה אדמו"ר של חסידי זידיטשוב, עוד בחיי אביו, לאחר שנפטרו שני דודיו. היה חתנו של דודו רבי צבי הירש מזידיטשוב. נולד בשנת תקנ"א. חיבר את הספרים "דעת קדושים" ו"עמוד התורה". נפטר בז' בחשוון תר"ח.
חתנו של רבי צבי הירש (בעלה של בתו חוה חיה), הרב יעקב נפתלי הירץ לאבין, ירש את בית המדרש של חותנו. לא היו לו חסידים רבים. כאשר נקלע לחובות רכשו ממנו את בית המדרש חסידיו של רבי יצחק אייזיק מזידיטשוב (ראו להלן), שהיה בן דודו ומחותנו.
רבי יצחק אייזיק מזידיטשוב

רבי יצחק אייזיק, בנו של רבי בעריש, היה תלמידם של דודיו הרב צבי הירש והרב משה מסמבור. התנהג באדמו"רות אך סירב לשבת באופן רשמי על כיסא האדמו"רות עד כ"ז באלול תרט"ו, יום פטירתו של האדמו"ר רבי שלום רוקח מבעלזא. נחשב לממשיכו הבולט של דודו רבי צבי הירש. רבים באו לחצרו, בהם רבי חיים הלברשטאם מצאנז ורבי יהושע רוקח מבלז. חיבר את הספר "ליקוטי מהרי"א". נפטר בט' בסיוון תרל"ב.
רבי יצחק אייזיק מזידיטשוב > הדור השלישי

חמשת בניו של הרב יצחק אייזיק היו לאדמו"רים:
בנו רבי אלכסנדר סנדר יום טוב ליפא היה אב"ד זידיטשוב עוד בחיי אביו. היה חתנו של הרב לייבוש יאלעס (בנו של הרב יעקב צבי, "מלוא הרועים"). נפטר בי"א בתשרי תרמ"ד.
רבי שלמה יעקב (ה'תק"ץ - כ"ו בכסלו תרמ"ו) כיהן בזידיטשוב, חתנו בזיווג ראשון של רבי יהוסף רוטנברג מקוזובה, ובזיווג שני חתנו של רבי אברהם אבא הורוביץ משנדישוב. שנה וחצי לפני פטירתו עבר לסטרי.
רבי יששכר בעריש (ה'תקצ"ה - כ"ט בשבט תרמ"ו) היה אדמו"ר בדולינה. חתנו של רבי אברהם מסטרטין. דברי תורתו נדפסו בקונטרס "ליקוטי תורה מהר"י". חסידיו של אחיו רבי אליהו עברו אליו כשנפטר, בעקבות צוואתו.
רבי אליהו (נפטר בה' בסיוון תרל"ח) היה אדמו"ר בזידיטשוב, חתן רבי יהודה לייביש ערליך, רבה של ראזלה (חתנו של רבי צבי הירש מזידיטשוב). רוב חסידי אביו פנו אליו. דברי תורתו נדפסו בספר "זיכרון אליהו".
לאחר פטירת רבי אלכסנדר פנו חלק מחסידיו[דרוש מקור] אל אחיו רבי מנחם מנדל (ה'ת"ר - י"א באדר תרס"א) היה חתנו של רבי חיים אברהם רדליך ממיקולייב (נכד רבי מאיר מפרמישלאן) שמסר לו את הרבנות במיקולייב. לאחר מינויו לאדמו"ר חזר לזידיטשוב.
רבי יצחק אייזיק מזידיטשוב > הדור הרביעי עד השואה > בני רבי אלכסנדר סנדר

ארבעה מבניו של רבי אלכסנדר שימשו באדמו"רות:
רבי ישכר בעריש (בערך תר"ח- כ"א בניסן תרפ"ד) יורשו המרכזי של אביו (יחד עם דודו רבי מנדל). היה חתנו של רבי מנשה מרופשיץ. כיהן בוורצקי ובזמן מלחמת העולם הראשונה נמלט לגרוסוורדיין ומשם למונקאץ' וזכה להערכתו של המנחת אלעזר. מחבר ספר "מלבוש לשבת ויום טוב". חתנו היה רבי יצחק אייזיק מספינקא.
רבי מנשה מריישא. חתנו של רבי יהושע מדז'יקוב. מחבר הספרים "אלפי מנשה" ו"תורת האשם". בנו רבי מתתיהו כיהן בארצות הברית כאדמו"ר מדז'יקוב.
רבי משה (נולד בערך תרל"ד, נרצח באושוויץ בג' בסיון תש"ד) ממלא מקום אביו במונקאץ' ובוורצקי. כתביו יצאו בספר "זיכרון משה", ב' כרכים. בנו רבי אליהו מילא את מקומו במונקאץ' ואחר כך כיהן ברבנות זידיטשוב.
הרב אשר ישעיהו מפרוכניק. חתנו של רבי יחיאל מקרילוביץ.
רבי יהושע מגרוסוורדיין (תרנ"ו - ט"ז בסיוון תש"ה). חתנו ותלמידו של דודו רבי חיים ירוחם מאלטשטאט (סמבור ישן). משנת תרפ"ב החל לכהן בגרוסוורדיין. בזמן השואה נלקח לאושוויץ ובסיום המלחמה נפטר במחנה הולדהוזן. ארונו הועלה לצפת בחשוון תשי"ב.
רבי שלום מזידיטשוב כיהן ברומניה, ברוקלין וצפת. נכדיו הם האדמו"רים מזידיטשוב בני ברק ובורו פארק.
רבי יהושע העשיל (בערך תר"ב - בערך תרמ"ה) רב ואדמו"ר בחודורוב. היה חתנו של רבי אליעזר מאוזיפולי. נפטר מעט זמן אחרי שהחל לכהן.
רבי ישכר דב ממלא מקום אביו. חתנו של רבי מנחם נחום מלודמיר. בניו היו רבי יהושע העשיל מחודורוב-שיקגו ורבי שלמה מחודורוב (חתן רבי שמואל מדמביץ).
רבי אהרן מנחם מנדל (בערך תר"י - י"ט באב תרפ"ג) מאלעסק. חתנו וממלא מקומו של רבי יצחק מאלעסק. בזמן מלחמת העולם הראשונה נמלט ללבוב שם נפטר.
רבי פנחס מסטרי. חתן רבי אלימלך מיאריטשוב.
רבי סנדר ממלא מקום אביו. חתן רבי שלום מלובטשוב.
בנוסף כיהנו מנכדיו של רבי אלכסנדר:
רבי משה יואל אליעזר (תר"מ - כ' באדר א' תשי"ז, 1957), בן רבי יהודה צבי שכיהן ברבנות בסאנוק, כיהן באדמו"רות. היה נוסע לחצרו של רבי יחזקאל שרגא משינאווא. לפני המלחמה נסע ללונדון לאסוף כסף, ולא יכל לחזור. כיהן בלונדון כאדמו"ר מזידיטשוב. כונה "דער שווארצער רבי". היה חתנו של רבי נפתלי בן רבי דוד מקשאנוב. נפטר בשנת תשי"ז.
נכדי רבי חיים יחיאל רובין חתנו של רבי אלכסנדר, כיהנו אף הם באדמו"רות. רבי אלכסנדר סנדר ליפא בדולינה, רבי אברהם כאדמו"ר מזידיטשוב בוורשה ורבי ישכר בעריש כאדמו"ר מדולינה בניו יורק.
רבי יצחק אייזיק מזידיטשוב > הדור הרביעי עד השואה > בני רבי שלמה יעקב

שנים מבניו של רבי שלמה יעקב שימשו באדמו"רות:
רבי אלתר (בערך תר"י - תר"פ), בנו של אביו מאשתו הראשונה. חתן רבי יהושע מקמינקא. בסוף ימיו עבר ליאריטשוב. חתנו ואחיינו רבי אהרן דוד רוזנפלד מילא את מקומו ביאריטשוב.
רבי יצחק אייזיק מנחם (ט"ו באב תרל"ט - י"ג באדר א' תש"ג) מפודהייץ, בנו של אביו מאשתו השנייה. חתנו של רבי נחום מבורשטין. גדל אצל סבו רבי אברהם משנדישוב. בשנת תרס"ט החל לכהן באדמו"רות. צאצאיו מפורטים להלן בשושלת פודהייץ-בורשטין.
רבי יצחק אייזיק מזידיטשוב > הדור הרביעי עד השואה > בני רבי בעריש

בנו של רבי בעריש מדולינא היה רבי יהודה צבי (תרי"ח - י"ב באייר תרס"ט) מדולינה. חסידיו נאמדו באלפים. במקביל אליו כיהן גיסו רבי פנחס רוקח. רבי פנחס עבר למונקאץ' בזמן מלחמת העולם הראשונה ושם גם הוכר כאדמו"ר מדולינא. את מקומו של רבי יהודה צבי ברבנות ואדמו"רות מילא חתנו רבי יהושע הלברשטאם (משושלת ברדיוב). נולד בשנת תרנ"ו. היה ידוע כבעל תפילה מלהיב. נשרף בשואה עם משפחתו בבית הכנסת שלו.
רבי יצחק אייזיק מזידיטשוב > הדור הרביעי עד השואה > בני רבי מנחם מנדל

בזידיטשוב נותר רק בנו של רבי מנדל, רבי חיים אברהם (השאר כיהנו כאמור בוורצקי, בחודורוב, באלעסק, בסטרי, ביאריטשוב, בפודהייץ ובדולינה). נולד בערך בשנת תר"כ. מילא את מקום אביו משנת תרס"א. היה ידוע בבקיאותו בזוהר. חתנו היה רבי משה מבוסטון. נפטר בלבוב בשנת תרס"ט והובא לקבורה לזידיטשוב. את מקומו מילא בנו רבי מנחם מנדל חתן רבי אפרים מרוזבדוב. היה חסידם של אדמו"רי קומרנה.
מנהגי והשפעת זידיטשוב

המסורת החסידית מספרת כי מנהגו של האדמו"ר הראשון היה שבשעת הטיש ישבו עשרות חסידים לבושים בבגדי לבן, בניגוד למנהג בחסידויות אחרות, כמו חסידות קוסוב, שם התייחד האדמו"ר בלבוש הלבן ושאר החסידים לבשו שחורים. את מנהגו הסביר כך: "קאסוב בבחינת מלכות, ואצל מלכות כתוב 'ובלעדיך לא ירים איש את ידו ואת רגלו', אצלנו בזידיטשוב שולט בחינת נבואה, ואצל נבואה כתוב 'ומי יתן כל עם ה' נביאים'".
חסידות זידיטשוב השפיעה על חצרות רבות בגליציה והונגריה, אשר אדמו"ריהן היו תלמידי או צאצאי אדמו"רי זידיטשוב. בהן: חסידות ספינקא, חסידות טאש, חסידות קוסון, חסידות קומרנה, חסידות קאליב, חסידות בורשטין, חסידות רוזלה, חסידות דולנה, חסידות דרוהביטש ועוד.
חסידות בורשטין

האדמו"ר הראשון בשושלת זו היה רבי יצחק אייזיק מנחם, בן רבי שלמה יעקב, שהוזכר לעיל. בנו של רבי יצחק אייזיק מנחם היה רבי שלמה יעקב זיידא. נולד בבורשטין, מקום מגורי סבו וממנו קיבל את שם המשפחה ברנדוויין. כיהן כאדמו"ר מפודהייץ-בורשטין. היגר לאמריקה על מנת לכהן ברבנות הוואנה אך יהודי המקום לא היו חרדים ועל כן היגר לניו יורק שם פתח בית מדרש בשם בורשטין. משפחתו נרצחה בשואה. לאחר המלחמה התחתן בשנית ונולדו לו שני בנים. תולדותיו יצאו בספר "צדיק מה פעל", ניו יורק תש"ס.
בניו של רבי זיידא:
רבי יצחק אייזיק מנחם, אדמו"ר מגאלנטא בוויליאמסבורג. חותנו הוא הרב שמואל, בנו של רבי יהושע בוקסבוים, ולבקשת חותנו התמנה לאדמו"ר מגאלנטא להנציח את שם אביו.
רבי דוד ממלא את מקומו כאדמו"ר מבורשטין בבורו פארק. חותנו הוא רבי משה כהנא מספינקא בני ברק.
יחסי ונצואלה – קוריאה הצפונית

| יחסי ונצואלה – קוריאה הצפונית |
| --- | --- |
ונצואלה: קוריאה הצפונית


ונצואלה: קוריאה הצפונית
שטח (בקילומטר רבוע)
912,050: 120,538
אוכלוסייה
28,433,569: 26,517,006
תמ"ג (במיליוני דולרים)
482,359: 
תמ"ג לנפש (בדולרים)
16,964: 
משטר
דיקטטורה: דיקטטורה, טוטליטריזם, משטר חד מפלגתי

יחסי ונצואלה-קוריאה הצפונית הם היחסים שבין רפובליקת ונצואלה לקוריאה הצפונית. ונצואלה היא אחת מחמש המדינות היחידות באמריקה הלטינית המקיימות קשרי חוץ עם קוריאה הצפונית.